ઓડીટ દરમ્યાન મંડળીમાં નાણાંકીય ગેરરીતી જણાતા જીલ્લા રજીસ્ટ્રાર પ્રતિકભાઈ એસ.ઉપાધ્યાયે ઉચાપત કરનાર પ્રમુખ, મંત્રી તથા કર્મચારીઓ વિરુધ્ધ પોલીસ ફરિયાદ કરવા માટે હુકમ કર્યો હતો. જે અનુસાર આર.પી.બ્રહ્મભટ્ટ સહકારી અધિકારી ગ્રેડ-૧(દુધ) જીલ્લા રજીસ્ટ્રાર સહકારી મંડળીઓ દ્વારા વિસનગર તાલુકા પોલીસ સ્ટેશનમાં ફરિયાદ કરવામાં આવી હતી. જે ફરિયાદ મળતા પોલીસે વાલમ દુધ મંડળીના પ્રમુખ પટેલ અજયભાઈ ઈશ્વરભાઈ, વેચાણ ક્લાર્ક પટેલ રમેશભાઈ ભાણજીભાઈ અને પટેલ પોપટભાઈ પ્રભુદાસ તથા મંત્રી પટેલ હાર્દિકભાઈ જશવંતભાઈ વિરુધ્ધ રૂા.૮,૩૫,૪૫૩ ની ઉચાપત તથા છેતરપીંડીનો ગુનો નોંધી તપાસ હાથ ધરી છે.